Diari Oficial de la Generalitat Valenciana


Sumari del DOGV 5660, del 14-12-2007 (2007/14942)

Informació pública de l'aprovació definitiva de la modificació puntual número 3 del pla parcial industrial del sector de sòl urbanitzable industrial.
-----------------------------------------------------------------------------------------------------------------------------------------------------

### Dades del document

Número de DOGV
:   5660

Data del DOGV
:   14-12-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/14190


Data del document
:   27-11-2007

Organisme emissor
:   Ajuntament del Genovés

Tipus de document
:   Informació Pública

Descriptors 

:   * Genovés, el
    * pla d'urbanisme
    * administració local

Informació pública de l'aprovació definitiva de la modificació puntual número 3 del pla parcial industrial del sector de sòl urbanitzable industrial. [2007/14760]  
El Ple de l'Ajuntament de Genovés, en la sessió que tingué lloc el 23 de novembre de 2007, va adoptar entre altres, l'acord que figura tot seguit:  
Modificació puntual número 3 del pla parcial industrial del sector de sòl urbanitzable industrial de Genovés: aprovació definitiva.  
Vist l'expedient relatiu a la tercera modificació puntual del pla parcial industrial del sòl urbanitzable industrial de Genovés, i de conformitat amb els antecedents de fet següents:  
Primer. El municipi de Genovés, va disposar de normes subsidiàries, aprovades definitivament per la Comissió Territorial d'Urbanisme de València, en data 31 de maig de 1988, posteriorment desenvolupades pel pla parcial del sòl industrial, aprovat el 7 de maig de 1991 per la comissió esmentada.  
El pla parcial en qüestió va ser objecte de dues modificacions puntuals:  
- La primera aprovada per la Comissió Territorial d'Urbanisme de València el 31 de maig de 2001, va tenir com a objecte el reajustament de les alineacions i les rasants del sector, i les va completar i adaptar a la nova situació derivada de l'aprovació del Projecte de Millora de la Seguretat Vial de la Carretera CV-610 de Xàtiva a Genovés.  
- La segona, aprovada per la Comissió Territorial d'Urbanisme de València, en sessió que tingué lloc el 20 de desembre de 2002, estava circumscrita a la modificació de l'article 12.3.5 de les normes del citat pla parcial, en relació amb les condicions de volum i distància a límits inicialment previstes, sense afectar l'aprofitament lucratiu de les parcel·les.  
Segon. L'ordenació detallada del pla parcial, es va integrar posteriorment en el Pla General d'Ordenació Urbana, aprovat per resolució de 6 de setembre, de 2006, del director de Planificació i Ordenació Territorial de València, publicat en el Butlletí Oficial de la Província número 240 de 9 d'octubre de 2006.  
Tercer. L'objecte de la modificació puntual número 3 està circumscrit a la reubicació d'una de les parcel·les destinada a zona verda que presenta una configuració i superfície inadequada per a l'ús que li és propi. Es pretén desclassificar esta parcel·la dedicada a zona verda i reclassificar com a tal les parcel·les cadastrals 3843604OV8383O4278DJ i part de la 9815720FU7647Y7075UP.  
Amb la modificació proposada no es minven les superfícies de zona verda, alhora que es milloren les condicions intrínseques conduents a un millor ús i aprofitament ciutadà d'estos espais. L'exercici de l'ius variandi eque comporta la modificació expressada està dins de la potestat administrativa del planejament de la corporació municipal i justificada en la necessitat adaptar-ho a les exigències canviants de la realitat.  
Amb la modificació projectada es donen satisfacció a les següents circumstàncies particulars concurrents en el cas que ens ocupa:  
- Es potencia com a zona ludicorecreativa la nova zona verda emplaçada al costat de la font de Sant Pasqual d'esta localitat. Esta zona a més de lloc d'esbarjo connectarà les zones verdes de l'ermita del Crist del Calvari amb este monument recollit en el Catàleg de Béns i Espais Protegits, amb protecció integral, alhora que es crea un coixí entre esta zona i el polígon industrial de la localitat.  
- A tot això cal addicionar l'increment dels valors paisatgístics de la zona, perquè s'eliminen possibles edificacions industrials en l'accés a la població que la degraden visualment almenys en els accessos al municipi des de Xàtiva.  
A tot l'anterior s'addiciona que no es minven els estàndards dotacionales.  
L'Ajuntament de Genovés, per mitjà de l'Acord del Ple de data 9 de març de 2007, va acordar el sotmetiment a informació pública, de conformitat amb el que disposa l'article 90.2 de la Llei Urbanística Valenciana (LUV) en relació amb el 83.2.a d'esta, del projecte de modificació puntual del pla parcial industrial del sector de sòl urbanitzable industrial de Genovés, així com sol·licitar el amb un informe previ favorable del Consell Jurídic Consultiu de la Comunitat Valenciana, amb vista a la modificació projectada, atés que esta comporta una diferent qualificació o ús urbanístic de les zones verdes, i remetre-li còpia del projecte, este acord i els informes favorables dels servicis tècnics municipals.  
Amb data 14 de juny de 2007, es publica en el Diari Oficial de la Comunitat Valenciana número 5534 un anunci de la informació pública de la tercera modificació puntual del pla parcial industrial del sector de sòl urbanitzable industrial de Genovés. Transcorregut el termini d'un mes d'exposició pública, no es van registrar al·legacions.  
Amb data 13 de setembre de 2007 se sol·licita del Consell Jurídic Consultiu de la Comunitat Valenciana un informe sobre l'acord a què es fa referència.  
El passat dia 17 d'octubre de 2007 va tindre entrada en este ajuntament el dictamen emés per este òrgan sobre l'assumpte de referència. Este informe conclou que «no s'hi observa cap obstacle jurídic en relació amb el canvi d'ubicació de zona verda continguda en la modificació puntual del pla parcial industrial del sector de sòl urbanitzable industrial promoguda per la corporació municipal».   
Als antecedents de fet anteriors s'apliquen els fonaments de dret següents:  
I  
A l'Ajuntament li incumbix la potestat de planejament i també la de la seua modificació, que es durà a terme segons el procediment establit en cada tipus de pla, si bé les noves solucions proposades hauran de mantindre l'equilibri de les dotacions públiques, i estar justificades en l'interés públic (art. 94 de la LUV).  
II  
Quan la modificació comporte una qualificació o ús urbanístic diferent de les zones verdes o espais lliures, es requerix un informe previ favorable del Consell Jurídic Consultiu de la Comunitat Valenciana (art. 94.4 de la LUV).  
Es tracta de tutelar la legalitat i l'interés general extremant el rigor en la tramitació dels expedients que comporten l'alteració d'unes zones previstes al servici de la col·lectivitat, de manera que estes modificacions resulten avalades per raons d'interés general legalment constatades en l'expedient.   
Este principi general d'intangibilitat de les zones verdes no suposa, no obstant això, una prohibició absoluta de l'ius variandi, en esta matèria, sinó l'exigència d'una completa justificació de l'alteració projectada.  
En el projecte de modificació puntual número 3 que ens ocupa, es justifica la diferent qualificació o ús urbanístic de les zones verdes, la modificació i de la qual reubicació es pretén, donant satisfacció al postulat anteriorment citat.  
III  
Pel que fa a l'elaboració i tramitació de la modificació que ens ocupa, d'acord amb l'article 90 es tracta de la tercera modificació del pla parcial del sòl urbanitzable industrial d'este municipi, promogut d'ofici per l'Ajuntament i que no porta causa d'una actuació integrada concreta, per la qual cosa en els termes de l'article 90.2 de la LUV, ha de sotmetre's a informació pública pel termini d'un mes en les condicions de publicitat establides en l'article 83.2.a d'esta llei per als plans generals, i requerix, així mateix, un informe previ favorable del Consell Jurídic Consultiu de la Comunitat Valenciana, perquè la modificació puntual comporta una qualificació o ús urbanístic diferent de la zona verda en concret.  
Una vegada sotmés l'esmentat acord plenari a informació pública en els termes establits per l'article 90.2 de la LUV i emés un dictamen favorable per part del Consell Jurídic Consultiu de la Comunitat Valenciana, vistos els articles esmentats i la resta de pertinent aplicació, el ple adopta l'acord següent:  
Primer. Aprovar definitivament la tercera modificació puntual del pla parcial industrial del sector de sòl urbanitzable industrial de Genovés, consistent en el trasllat i reubicació de la zona verda inicialment projectada.  
Segon. Publicar este acord en el Diari Oficial de la Comunitat Valenciana i en un diari no oficial d'àmplia difusió en la localitat.  
Tercer. Traslladar este acord a la conselleria competent en matèria d'urbanisme, d'acord amb el que disposa l'article 137.6 en relació amb el 90.2 de la LUV.  
Quart. Traslladar este acord al Consell Jurídic Consultiu de la Comunitat Valenciana, en compliment del que disposa l'article 7 del seu reglament.  
Cosa que es fa pública perquè se'n prenga coneixement, segons el que disposa l'article104.2 de la Llei 16/2005, de 30 de desembre, Urbanística Valenciana, i s'advertix que, contra l'acte referit, que posa fi a la via administrativa, i davant de l'òrgan que el va dictar, es pot interposar, per escrit dirigit a l'Ajuntament, en el termini d'un mes, i amb caràcter potestatiu, el recurs de reposició, previ al contenciós administratiu, o este directament davant de la Sala del Tribunal Superior de Justícia de la Comunitat Valenciana, en el termini de dos mesos, comptadors -ambdós terminis- a partir de l'endemà de la publicació d'este edicte en el Diari Oficial de la Comunitat Valenciana.  
Genovés, 27 de novembre de 2007.- L'alcalde president: Emilio Llopis Oltra.